**Ministru kabineta rīkojuma projekta “****Par apropriācijas pārdali starp Ekonomikas ministrijas budžeta programmām ” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta rīkojuma projekta “Par apropriācijas pārdali starp Ekonomikas ministrijas budžeta programmām”(turpmāk – rīkojuma projekts) mērķis ir atbalstīt apropriācijas pārdali 2019.gadā 90 000 *euro* apmērā no Ekonomikas ministrijas (turpmāk – EM) budžeta apakšprogrammas 29.02.00 “Elektroenerģijas lietotāju atbalsts” uz budžeta programmu 33.00.00 “Ekonomikas attīstības programma”, lai nodrošinātu nepieciešamo finansējumu pasākumu īstenošanai aktivitātēm, kas veicina jaunuzņēmumu ekosistēmas attīstību.Ministru kabineta rīkojuma projekts stājas spēkā līdz ar tā pieņemšanu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts izstrādāts kā Ekonomikas ministrijas iniciatīva, lai veiktu apropriācijas pārdali 2019.gadā 90 000 *euro* apmērā no Ekonomikas ministrijas (turpmāk – EM) budžeta apakšprogrammas 29.02.00 “Elektroenerģijas lietotāju atbalsts” uz budžeta programmu 33.00.00 “Ekonomikas attīstības programma”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz saņemto informāciju no akciju sabiedrības “Enerģijas publiskais tirgotājs” par to, ka 2019.gadā nav jāmaksā dotācija par obligātās iepirkuma komponentes (OIK) nodrošināšanu, jo OIK izmaksas par 2018.gadu nav pārsniegušas ieņēmumus, un ņemot vērā to, ka arī 2019. gadā, veicot komersantu uzraudzību, paredzēts izmaksu samazinājums, EM ierosina veikt apropriācijas pārdali. Attiecībā uz budžeta ietekmi pēc Eiropas Nacionālo Kontu Sistēmas metodoloģijas jānorāda, ka saskaņā ar aktuālajām (2019.gada augusta) prognozēm akciju sabiedrības “Enerģijas publiskais tirgotājs” obligātā iepirkuma komponentes neto ieņēmumi plānoti 148,4 milj. euro apmērā, bet obligātā iepirkuma komponentes neto izmaksas 154,3 milj. euro apmērā (neskaitot atbalstu energoietilpīgiem apstrādes rūpniecības uzņēmumiem). Tādā veidā paredzams, ka 2019.gada budžeta ietekme šajā pozīcijā būs 5,90 milj. euro (iepriekš plānota 9,87 milj. euro).Ministru kabineta jau apstiprinātās pārdales no Ekonomikas ministrijas budžeta apakšprogrammas 29.02.00 “Elektroenerģijas lietotāju atbalsts”: 1) Atbilstoši Ministru kabineta 2019.gada 11.jūlija rīkojumam Nr.345 "Par apropriācijas pārdali no Ekonomikas ministrijas budžeta apakšprogrammas uz Izglītības un zinātnes ministrijas budžeta apakšprogrammu" un Finanšu ministrijas 2019.gada 24.jūlija rīkojumam Nr.248 “Par apropriācijas pārdali” veikta apropriācijas pārdale **693 813 euro apmērā; 2)** Atbilstoši Finanšu ministrijas 2019.gada 25.jūlija rīkojumam Nr.251 “Par apropriācijas izmaiņām” veikta līdzekļu pārdale **302 053 euro apmērā** citām Ekonomikas ministrijas budžeta programmām.Atbilstoši “Ekonomikas ministrijas darbības stratēģijai 2017.-2019.gadam” (apstiprināta ar EM 2017.gada 1.novembra rīkojumu Nr.227), **viens no prioritārajiem virzieniem ir jaunuzņēmumu ekosistēmas attīstības un sabiedrības izpratnes veicināšana par jaunuzņēmumiem**. Turklāt 2019.gadā EM prioritāri plāno stiprināt jaunuzņēmumu sadarbību ar asociācijām, korporācijām, akadēmisko un publisko sektoru, kā arī pašvaldībām. Kopš 2016.gada projektus un ierosinājumus EM ir iesniegušas šādas nevalstiskās biedrības un asociācijas (turpmāk – NVO): “Latvijas riska kapitāla asociācija”, “Latvijas Biznesa Eņģeļu Tīkls” un “Latvijas Start-up Uzņēmumu Asociācija”, kuru darbības mērķos ietilpst uzdevums informēt sabiedrību par jaunuzņēmumu darbību un to ekosistēmas attīstību. Minētās NVO ir ilgstoši sadarbojušās ar EM un sniegušas atbalstu dialoga veicināšanā starp sabiedrību, riska kapitāla nozari, korporācijām un jaunuzņēmumu ekosistēmu, tai skaitā rīkojot dažādus izglītojošus pasākumus ne vien jaunuzņēmumu pārstāvjiem, bet arī sabiedrībai kopumā, tādējādi veicinot Latvijas jaunuzņēmumu ekosistēmas starptautisko atpazīstamību un pilnveidojot uzņēmējdarbības vidi. Ar rīkojuma projektu tiek veikta finansējuma pārdale no EM budžeta apakšprogrammas 29.02.00 uz EM budžeta programmu 33.00.00 “Ekonomikas attīstības programma”, piešķirot vienreizēju finansējumu **90 000 *euro*** apmērā, lai nodrošinātu **jaunuzņēmumu ekosistēmas attīstību veicinošu aktivitāšu īstenošanu ar NVO starpniecību, t.sk., stiprinot nevalstiskā sektora lomu un kapacitāti, kā arīpalielinot tā pienesumu jaunuzņēmumu ekosistēmai Latvijā kopumā.** Kapacitātes stiprināšanai saņemto finansējumu NVO novirza tikai jaunuzņēmumu ekosistēmu attīstošām aktivitātēm (piemēram, informatīvu semināru rīkošana, ekosistēmas forumu un tikšanās organizēšana vietējā un Baltijas mērogā, marketinga materiālu un publikāciju medijos sagatavošana par nozares aktivitātēm Latvijas un starptautiskajos medijos, ierosinājumu sniegšana valsts pārvaldes iestādēm darbību uzlabošanai un birokrātiskā sloga mazināšanai, ekosistēmas dalībnieku viedokļa un ierosinājumu apkopošana, priekšlikumu izstrāde normatīvā ietvara uzlabošanai, statistikas apkopošana par saviem biedriem un tās nodošana LIAA un Ekonomikas ministrijai, veikt datu analīzi dažādos griezumos, pārstāvēt nozares intereses visās projekta apspriešanas stadijās MK un Saeimā, sniegt konsultācijas agrīnās stadijas jaunuzņēmumiem par investīcijām un pieejamajām valsts atbalsta programmām, piedalīties ar vieslekcijām projektos vai pasākumos augstskolās, sniegt ieteikumus pieredzes apmaiņas vizīšu organizēšanai, pārstāvēt Latvijas jaunuzņēmumu ekosistēmu ārvalstu konferencēs un/vai nozares pasākumos ar informāciju par Latviju) Īstenojot NVO iesniegtās aktivitātes, tiks veicināta šādu jaunuzņēmumu ekosistēmas attīstības rezultātu sasniegšana: uzlabota turpmāka ekosistēmas organizāciju un asociāciju sadarbība, rīkojot regulāras tikšanās ar jaunuzņēmumu ekosistēmas dalībniekiem, uzturēta jaunuzņēmumu datubāze, organizēta izstrādāto valsts atbalsta programmu pilnveide un popularizēšana, veicināta ārvalstu investoru interese par Latvijas jaunuzņēmumiem un popularizēti Latvijas jaunuzņēmumu veiksmes stāsti. Atbalsts iepriekš minētajām NVO tiktu sniegts atbilstoši Komisijas (ES) 2013. gada 18. decembra regulai Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (dokuments attiecas uz EEZ) (Eiropas Savienības Oficiālais Vēstnesis, 2013. gada 24. decembris, Nr. L352/1) (turpmāk — Komisijas regula Nr. 1407/2013) un normatīvajiem aktiem par *de minimis* atbalsta uzskaites un piešķiršanas kārtību. Atbalsta sniedzējs būtu EM. Pēc rīkojuma projekta spēkā stāšanās un apropriācijas pārdales uz EM budžeta programmu 33.00.00 “Ekonomikas attīstības programma” EM:* nosūtīs uzaicinājumu attiecīgajām NVO pieteikties atbalsta saņemšanai;
* izvērtēs NVO atbilstību *de minimis* atbalsta saņemšanas nosacījumiem, kā arī pārliecināsies par NVO iesniegto aktivitāšu atbilstību jaunuzņēmumu ekosistēmas attīstības mērķiem;
* sniegs atzinumu par atbalsta piešķiršanu (atbalsta piešķiršanas brīdis);
* noslēgs līgumus ar katru NVO par atbalsta ietvaros veicamajām aktivitātēm un uzraudzības kārtību;
* katrai NVO izmaksās finansējumu vienā maksājumā no EM budžeta programmas 33.00.00 “Ekonomikas attīstības programma”;
* atbalsta īstenošanas laikā pārliecināsies, ka NVO faktiski novirzījusi saņemto finansējumu jaunuzņēmumu ekosistēmu attīstošām aktivitātēm;
* gadījumos, ja līgumu ietvaros tiks konstatēti, neatbilstoši veikti izdevumi, lūgs NVO aizstāt attiecīgās pozīcijas ar atbilstošiem izdevumiem vai izrakstīs rēķinu par neatbilstoši veikto izdevumu ieskaitīšanu atpakaļ EM budžeta programmā 33.00.00 “Ekonomikas attīstības programma”.

Atbalsta īstenošanas laiks ir seši mēneši no līguma noslēgšanas brīža. Līgumu noslēgšana plānota 2019.gada rudenī. |
| 3. | Projekta izstrādē iesaistītās institūcijas un publiskas personas kapitālsabiedrības | EM. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts pastarpināti ietekmē visu sabiedrību kopumā, tomēr atsevišķas sabiedrības mērķgrupas tas var ietekmēt vairāk. Rīkojuma projekts attiecas uz EM, FM, NVO - “Latvijas riska kapitāla asociācija”, “Latvijas Biznesa Eņģeļu Tīkls” un “Latvijas Start-up Uzņēmumu Asociācija” un plašākai sabiedrībai.  |
| 2. | Tiesiskā regulējuma ietekme uz tautsaimniecību un administratīvo slogu | Ir paredzama pozitīva ietekme.Paredzētā rīcība, nodrošinot iepriekš minēto EM plānoto pasākumu īstenošanu, nerada papildu administratīvo slogu.  |
| 3. | Administratīvo izmaksu monetārs novērtējums | Rīkojuma projektā paredzētās rīcības tiks īstenotas piešķirto valstspamatbudžeta līdzekļu ietvaros. Atsevišķs administratīvo izmaksu aprēķins šajā projektā netiek veikts. Minētās administratīvās darbības neattiecas tikai uz šī rīkojuma projekta paredzēto darbību īstenošanu, tāpēc tās nav ņemtas vērā šā rīkojuma projekta administratīvo izmaksu monetārā novērtējumā.  |
| 4. | Atbilstības izmaksu monetārs novērtējums | Rīkojuma projekta ietekmē nerodas atbilstības prasības ne fiziskām ne juridiskām personām, līdz ar to, šāds aprēķins netika veikts. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019.gads** | Turpmākie trīs gadi (*euro*) |
| **2020.gads** | **2021.gads** | **2022.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi:** | **0** | **0** | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 | 0 | 0 |
| EM BP 29.02.00 | 18 237 801 | -90 000 |  |  |  |  |  |
| EM BP 33.00.00 | 6 619 698 | 90 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme:** | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | × | 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | × | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins: | Rīkojuma projekts paredz EM resora ietvaros veikt finansējuma pārdali 90 000 *euro* apmērā no budžeta apakšprogrammas 29.02.00 “Elektroenerģijas lietotāju atbalsts” uz budžeta programmu 33.00.00 “Ekonomikas attīstības programma”.Finansējums **90 000 *euro*** apmērā ir nepieciešams, lai nodrošinātu atbalstu trīs NVO kapacitātes stiprināšanai, īstenojot jaunuzņēmumu ekosistēmas veicināšanas aktivitātes. Slēdzot līgums par atbalsta saņemšanu, piešķirtais finansējums nepārsniedz 30 000 *euro* katrai NVO. Aprēķins balstās uz EM līdzšinējo sadarbību ar nevalstiskajām organizācijām, piemēram, 2018.gada 10.jūlijā ar Latvijas jaunuzņēmumu asociāciju noslēgtais līdzdarbības līgums Nr.2.6-5/2018/2, kas paredzēja informatīvu semināru rīkošanu, foruma organizēšanu, marketinga materiālu un publikāciju medijos sagatavošanu (t.i., līdzšinējo līgumu ietvaros viena NVO tērē vidēji 5 000 euro mēnesī jaunuzņēmumu ekosistēmu attīstošām aktivitātēm). Ievērojot iepriekš minēto, nepieciešamā atbalsta apmēra aprēķins ir : (5 000 X 6 mēneši  X 3 organizācijas = 90 000 EUR). Indikatīvas atsevišķu aktivitāšu vidējās izmaksas bez PVN ir šādas: * + līdz 1 000 *euro* informatīvu pasākumu rīkošanai (ieskaitot telpu nomu, tehnikas iegādi, kā arī kafijas pauzes nodrošināšanu un moderatora pakalpojumu);
	+ 4 000 – 8000 *euro* Jaunuzņēmumu kopienas forumu rīkošana (ieskaitot telpu nomu, tehnikas iegādi (nomu), kā arī kafijas pauzes nodrošināšanu un moderatora pakalpojumu);
	+ 550 euro par vienas publikācijas izstrādi, ieskaitot raksta korektūru un tulkošanu svešvalodā,
	+ 150 *euro* – vienas info grafikas sagatavošana*.*

Katra NVO var izvēlēties, kādas jaunuzņēmumu ekosistēmu attīstošas aktivitātes (un to kombinācijas) tā īstenos piešķirtā finansējuma ietvaros. Informāciju par plānotajām aktivitātēm katra NVO iesniedz EM, atbildot uz uzaicinājumu pieteikties attiecīgā valsts atbalsta saņemšanai. Atbalsta īstenošanas laikā NVO var mainīt aktivitātes, ja nemainās to atbilstība atbalsta saņemšanas kopējam mērķim. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar.  |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Īpašas komunikācijas aktivitātes saistībā ar šo rīkojuma projektu nav paredzētas.  |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, Ekonomikas ministrija, “Latvijas riska kapitāla asociācija”, “Latvijas Biznesa Eņģeļu Tīkls”, “Latvijas Start-up Uzņēmumu Asociācija”,  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde notiks esošo pārvaldes funkciju ietvaros. |
| 3. | Cita informācija  | Nav |

Ekonomikas ministrs R.Nemiro

Vīza:

Valsts sekretārs Ē.Eglītis

E.Valgača, 67013298

Evita.Valgaca@em.gov.lv

K.Soms, 67013299

Kristaps.Soms@em.gov.lv

K.Kapusta, 67013232

Kristine.Kapusta@em.gov.lv